KGF ಮಾದರಿ ವಿನ್ಯಾಸಗೊಳಿಸಿದ್ದ ಬೈಕ್ನಲ್ಲಿ ವ್ಹೀಲಿಂಗ್ ಮಾಡ್ತಿದ್ದ ಯುವಕ ಅರೆಸ್ಟ್ ಬೆಂಗಳೂರು: ನಗರದಲ್ಲಿ ಬೈಕ್ ವ್ಹೀಲಿಂಗ್ ಮಾಡಿದ ಆರೋಪದ ಮೇಲೆ ಹೊಸಕೋಟೆಯ ಸುನಿಲ್ ಕೆ.ಎಸ್, ಮಧು, ಮುಬಾರಕ್, ಕಾರ್ತಿಕ್, ನವಾಜ್ ಎಂಬ ಯುವಕರನ್ನು ಕೆ ಆರ್ ಪುರಂ ಸಂಚಾರಿ ಪೊಲೀಸರು ಬಂಧಿಸಿದ್ದಾರೆ. ಬೈಕ್ ವಿನ್ಯಾಸಗೊಳಿಸಿಕೊಂಡು ವ್ಹೀಲಿಂಗ್ ಮಾಡ್ತಿದ್ದ ಆರೋಪದ ಮೇಲೆ ಒಟ್ಟು 9 ಮಂದಿ ವಿರುದ್ಧ ಪೊಲೀಸರು ಕೇಸ್ ದಾಖಲಿಸಿದ್ದಾರೆ. ಇನ್ಸ್ಪೆಕ್ಟರ್ ಎಂ ಮಹಮ್ಮದ್ ದಾಳಿ ನಡೆಸಿದ್ದು ಸದ್ಯ ಸುನಿಲ್ ಬೈಕ್ ಸೇರಿ ಒಟ್ಟು 7 ಬೈಕ್ಗಳನ್ನ ಸೀಜ್ ಮಾಡಲಾಗಿದೆ. ಆರೋಪಿಗಳು ವ್ಹೀಲಿಂಗ್ ಮಾಡಿ. ವ್ಹೀಲಿಂಗ್ ವಿಡಿಯೋವನ್ನು ಸೋಷಿಯಲ್ ಮೀಡಿಯಾಗಳಲ್ಲಿ ಅಪ್ಲೋಡ್ ಮಾಡಿದ್ದರು.. ಈ ಮಾಹಿತಿ ಪಡೆದ ಪೊಲೀಸರು ರಾತ್ರೋರಾತ್ರಿ ದಾಳಿ ನಡೆಸಿ ಆರೋಪಿಯನ್ನು ಬಂಧಿಸಿದ್ದಾರೆ. ಆರೋಪಿಗಳಲ್ಲೊಬ್ಬನಾದ ಸುನಿಲ್ ಯಶ್ ಅಭಿಮಾನಿ ಸಂಘದ ಕಾರ್ಯದರ್ಶಿ ಎನ್ನಲಾಗಿದೆ.